Alegzandra/wili-2018-roplus huggingface dataset:
Евреень кяль (евреень: עִבְרִית‎ - Иврит) - семитонь кяльхнень эзда фкясь. Тяниень евреекс корхтайхть 7 мильонда лама ломатть Израильса. Евррень кяльса озондыхть иудаистт евреень тъналса сембе мастор келес. Евреень кяльсь Израиль масторонь кяльсь. Тяниёк Израильса тага васьфневихть арабонь, англань, амхаронь ди испанонь кяльса корхтайхне. Тяниень евреень кяльсь ащи бибилиянь кяльть мельгеньбаниец.

Лама тонафтф ломанень коряс ётмелянь кевонзафкст няфтьсазь: 150-200 мильоншка кизот ёт Юраень пингонь теропотт, ряв оцюнетькаст (динозаврат) арасть нармонькс. Сембода сире содаф нармонць тя Юраень пингонь Archaeopteryx. Лама палеонтолокт кемайхть нармоттне ня ётмелянь оцюнетькасне, конатне судардсть Пурпингонь зиян 65,5 мильоншка кизода инголе.

Меколи мольсь лемдемань-андомань койхне. Имбабась ветнезе рьвянять пянакудть ваксс, коса миртть тядяц путнесь рьвянянц прянц лангс кши, а Имбабась кирдезе кшить, штоба ся афоль пра. Миртть тядяц севонкшнесь лия кши, эрьхнезе мархтонза васенце кшить, кона ащесь рьвянять пряса и кайгиста корхнесь: "Мазайкс лемцень путсан". Тя лемса ърьвяямда меле сембе лемнезь од рьвять или лемнесь эсь стирень лемсонза, но меле путнесть ава валть (Васинсь арсесь Васинавакс, Ламака - Ламакавакс). Тяда меле миртть тядяц путнесь эсь кядь лапшензон лангс Букань сиволь, кши, сал и алхт, свяшендсь, Имбабась кирдезе кядензон, а од рьвянясь комафнезе прянц и ярхцать тядять кядьстонза.

Heikel, Axel Olai, 1851-1924: Die Volkstrachten in den Ostseeprovinzen und in Setukesien. Helsingfors, Druckerei der Finnischen Literaturgesellschaft, 1909

Кивано (латинокс Cucumis metuliferus) - фкя кизонь куяроннетнень тъналста касыкссь. Кивано шары якстерь тюжя тикла лангс 10–15 сантиметрашка кувака, сонь улихть «кярьмодемат» тянь сюнеда сон ёткапингонь дебень лаца. Пукшец пиже ди сонь лама 5–10 милиметрашка кувака акша видьмода. Апак кенерьть киваноть кярьмодеманзон ваксса ули пиже сёрманят. Сонь ускихть Кучка Америкста ди Израильста. Ярхцамбяльс сявихть пиже пукшец видьмонзон мархта, сонь таньфоц куяр тикла эли банан мархта лаца. Пукшенц ярхцамда меле киваноть ули кода нолдамс тевс кода мазы шаваня. Видьмонза улихть кода коськфтамс, меле озафтомс эди тяряфтомс синь касфтомс кудса.

Варда - мифологияса пялес мифическяй образ, ёжу, кяжи, сельмонь каяй стирня сязентьф - нозонтф щамса. Вардань копорьсонза тяштькс, кона няфнесы сонь сотксонц тона шинь вийхнень мархта.

Авестиень кяль — сембода сире содаф иранонь кяльсь. Тя кяльса сёрмадсть зороастризмань иняру сёрматкс (Авеста), сяс кяльти мярьгихть авестиень). Кафтошка тёжатть киза Авестань шнамаморат ётафнесть кургста кургс. V векста м.п. авестиень кяльти арьсеф башка авестиень алфавит арамеень курок сёрмадомань коряс, сонь сувсесть 50-да лама тяшкс лацкаста иняру кяльть сёрмадоманди. Тя кяльсь тяниень пингс ащи Индиень ди Ираноньзороастризмань кундьянь озксонь кялькс.
В.Н. Майновонь материалонза няфнесазь, ко- дамоль мордовскяй семьясь XIX векть пенцты. Ульсь кудазор, кудазорава, покштяй (э.), покштяава (э.). Исследовательсь сёрмады, што сяда оцю семьят сон няйсь мокшетнень ширеса. «Эрзянь семьяса, — сёрмадсь публицистсь-этнографсь, — сисемда лама ломань мон ашень няе, а мокшень семьятнень эса лувондонь 25 и сяда лама ломань... Иссаса тейне няфнесть атя, конань родоц сокама лисендсь 21 сокаса; сонь семьясонзоль сонць, рьвац, брадоц цёранзон мархта, сятнень кота цёрасна рьваснон мархта, сембоц тя семьяса 51 ломань».

Ведява - ведень шкайавась. Мокшетнень и эрзятнень кстиндамда ингольдень фкя инь содаф шкайавась. Ломаттне пельсть ведьавать эзда. Арьсекшнесть, бта ведьавась аф аньцек ваяфни ломатть, нои кучси урмат, сяс сюконякшнесть тейнза, путнесть казнет, печксесть лемозонза жуватат. Лувондовсть, Ведьавась лезды шачфтыхненди. А кда кинь лангс кяжияй, тисы сянь аф шачфтыекс. Идьфтома аватне ётафнесть лемозонза ведьозкст, эняльдсть кучемс иднят. Тяка пингть ломаттне шарьхкотькшнезь, што ведьфтома аш эряф: ведсь эрви паксятненди, лугатненди, вирьхненди, ляйхненди, эрьхксненди, ведьфтома аш кода кунцемс калхт. Сяс устнай народнай твочестваса ведьавась аф аньцек пелькс шкайава, но и ломаттнень лездысна.

"Тамбовскяй губерниянь ошнень и велетнень лувкссна" (1866 кк.) Жарав велесь - казеннай и азоронь веле, а щи 118 пирьфста. Тя ширеса маштсть крандазонь и нурдонь тиендема. 1882 кизонь тяштьфкснень коряс , Жарав велеса 196 ирфоль (774 ломань).

Азондоматнень (преданиятнень) эса улихть фантастическяй мотифт, синь геройсна маштыхть тиема сянь, мезе аф тиеви ломанти. Мзярда азондыхть тяфтама сюжетт, синь няфневихть видекс, аф ёфксокс. Инь сире азондоматне – тя преданиятне пяк оцю, сери ломаттнень (великаттнень) колга, конат ульсть Масторть лангса васенце эряйкс.

Шачсь Сире Шяйгавса, Ново-Троицк велеса. Школать аделамда меле тонафнесь художественнай училищаса. Сяда меле аделазе М. Горькаень лемса Литературнай институтть и кармась работама Мордовиянь книжнайиздательстваса редакторкс, меле - Мордовиянь писателень союзть правленияса литературнай консультантокс. Гадаев В. А. суваф Россиянь писателень союзти. 1992-це кизоста сявомок - Мордовиянь госпремиянь лауреат.

Феоктистонь Сандор, (1928 - 2004) суоми-угронь кялень содайсь, сёрмадсь 100-да лама тонадомань сёрмадома мокшень, эрзянь ди суоми-угронь иля кяльхнень коряс

валбе вельде -達, -たち (-тати): 私 (ватаси, мон) — 私達 (ватаситати, минь), 子供 (кодомо, шаба) — 子供達 (кодомотати, шабат), あの人 (анохито, сон) — あの人たち (анохитотати, синь). Интай вал 友 (томо) эди 友達 (томодати) ня 'ялга' ди 'ялгат'.

Бульбофиллум (латинокс Bulbophyllum) — Орхидея тъналста панчф касыкссь. 1803 калопне (вид). Васьфневихть Азиеса, Америкса, Африкса ди Мадагаскарса.

Тяни велеса эряйхть лама сире ломаньда, оттне тушендыхть покодема и тонафнема Москуву и лия ошненди. Шабатне сашендыхть тонафнема Рыбкинань школати. Велеса ётафтф газ, ведь, ули асфальтонь ки. Велесь явови колма вастова: Шангур, Вярьпе, Орган.

Оржа пиле илякс шпиц (германокс spitz "пиште") – пинень калопсь пяк туста пона мархта, топаза ронга, оржа нусмор, оржа пилет ди тангодста пувордаф пулоня мархта.
Шистяма Азия - Азиянь пялькссь, коза сувсихть Китаень, Япунонь, Пялешинь ди Пялевень Кореятне, Макау, Монголия, Рузмастор аймакне ди Тайвань.

Мокшэрзятне тялонда курькснесть соксса. Финно-угорскяй нароттне сокснень лемнезь пцтай фкакс: мокшетне и эрзятне сокст, эстонецне - сууски, фиттне - суксет.

Эпипогиум (латинокс Epipogium) — Орхидея тъналста панчф касыкссь. 12 калопне (вид). Васьфневихть Евразиеса, Кельмеширень Африкса ди Океаниеса.
В.Н. Майнов сёрматкшнезень раднякешинь лепнень, термиттнень: «Мордовскяй семьяса, — сёрмады авторсь, — пяк лама лемда, кодамоса пшкятькшнихть фкя-фкянди фкя семьянь ломаттне, ширемста варжакстыхть сянь лангс, кие юкстасы, кода пшкятькшнема тейнза тя или тона раднянцты».

Ала Саксонь (ала саксоннекс Nedersaksisch) - шивалгом германонь кяльхнень корхтафкссь эли корхтафксне. Сонь эса корхтайхть Кельмеширень Германияса ди Шистямаширень Нидерландса.

лувкс мархта япунонь лувома вал вельде: 馬 (ума, лишме) — 一匹の馬 (иппики-но ума, фкя лишме), лувома вал вельде -匹 (-хики,-пики), кона кондясти ракшатнень лувомаснонды; 会社員 (кайсяин, покоди) — 五人の会社員 (гонин-но кайсяин, вете покодихть), лувома вал вельде -人 (-нин), тя лувома валсь кондясти ломатнень лувомаснонды.

Левжаса шачсь Россиянь и Мордовиянь народнай артисткась М.Н.Антоновась и Россиянь заслуженнай артисткась Ю.П.Учватовась, профессорсь М.В.Учватов, наукань кандидаттне М.В.Романовась, Р.А.Заводовась, Вооруженнай Силань полковниксь Н.В.Гаршин, музыкантсь и дирежерсь Иван Резепов, заслуженнай артистсь Павел Учватов.

Мокшень корхтамакссь - башка мокшень википедиеть пяльксоц, конась тифоль сембонди, кинди эряви мокшень кялень содамошинза. Тяса ули кода мумс эрявикс информацие тяниень мокшень корхтама кяльть колга.

Данонь кяль (данокс dansk) - пялевень германонь кяльхнень эзда фкясь. Данокс корхнихть 6 мильоншкада лама ломатть Данмасторса. Тя кяльса стане ина корхнихть 50,000 датт конат эряйхть пялевень германиянь Шлезвиг-Гольштайн модаса. Данонь кяль тонафнихть грёнландань ди фареронь тонафтомвастова. Исландаса ди Фареронь цёнгаса данонь кяльть эрявикс омбамасторонь кяль тонафтомвастонь тонфнихненди. Данонь кяльса корхнихть данонь тъналхт Аргентинца, Америконь Сотксса ди Канадаса.

Сире Сомай (рузкс Старая Самаевка) - велесь Мордовия республикса Мокша масторса, Лашмонь районца. Ащи 30 вайгяльбе Лашма ошть (Ковылкина ош) эзда.

1871 кизонь октябрьста В.Н. Майнов путфоль Рузонь географическяй обществать этнографиянь отделениянцты учёнай секретарькс. Тя пингти сон печатлась ни аф фкя статья этнографиять коряс. Оцю вастс путомдонзовок меле Майнов аф кадондсы научнай тевонц. РГО-нь рукописнай фондса кочкафоль пяк лама тяштькста, конань тиендезь священникне, картографне, исследовательхне-этнографне и лиятне. В.Н. Майнов и Д.К. Зеленин лама вий, эрьгя путсть ня тяштькснень петнемазост, меле нолдафоль ниле томса труд — «Описание рукописей ученого архива ИРГО». Рукописнай фондсь пяк оцюволь, лама материал нинге лядондсь аф печатлафста.

2005 — Владимир Путин путозе сонь кандидатуранц Мордовия республикть масторпуромксонь инголе. 10 ноябрьковста Мордовия республикть масторпуромксонь депутатонза кочказь Николай Меркушкинть республикть оцюнякс.
Уфам - мокшень седямань кядьёнкснень эзда фкясь. Уфапне аф фкя лацотольхть. Синь явондовсть сянь коряс, мезьста тифт. Ульсть уфапт, конат тифтольхть вазнянь кедьста. Уфамти тонгондовсть колма почкт. Фкя тяфтама почксь тиендевсь пяшень или келувонь шуфтста, сонь ульсь «кяльняц». Тя почкста мольсь алуце вайгяльсь, бурдонць, омбоце и колмоце почкне тиендевсть сендиста, синь ульсть кафтонь варянясна и нюдиень кодяма «кяльнясна». Фкя почкть эзда мольсь вярдень вайгяль, омбоцеть эзда – алудонь вайгяль. Кой-коста почкнень тарксезь вазнянь кедень уфамста и морасть мархтонза нюди лаца.

Кроме победы на чемпионате мира в Хельсинки, в его спортивной копилке и другие победы: золото чемпионата России (2001), победа в Кубке России (2003), а также в Кубке Европы (2005, Венгрия).

Англань кяль - германонь кяльхнень эзда фкясь. Ащи шоряфксокс, кона тиевсь Греконь кяль, латинонь, кранцонь кяльста, сире англань ди саксонь корхтафста.

Лишме (латинокс Equus ferus caballus) - ракшась аффинцпестявнень тъналста. Васу мольф. Фкя понац иляткшнесь идемкс (Equus ferus), меле юмась.

1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.

Сайгин Михаил Лукич (21-це ноябрь ковсь, 1913-це кизось, Ёжка велесь, Мордовия Республикась — 27-це апрель ковсь, 2007- це кизось, Саранск ошсь, Мордовия Республикась) —мокшэрзянь-мокша писательсь, прозаиксь, СССР-нь Писателень Союзонь членць (1962), Мордовскяй АССР-нь заслуженнай писательсь (1983), Мордовскяй AССР-нь Государственнай премиянь Лауреатсь (1993), Мордовия Республикань Народный писательсь (2003), Великай Отечественнай войнань II-це группань инвалидсь, ветеранць.

Силезиянь воеводши (полекс Województwo śląskie, силезиекс Wojewůdztwo ślůnske) воеводши кучка-лямбеширень Полень масторса. Силезиянь воеводшиса 4 650 300 эряйда. Пряошец Катовице ош.

Тамбовскяй крайть кунардонь пингонц тонаф¬немста И.И. Дубасов сёрмадсь, што «ня факттне аф аньцек тястоконнет, синь оцю марнек Россиянь питнесна, синь эрявихть содамс марнек миронь ломаттненди».

Ошкять азорац ульсь Темникавонь татаронь мурза Уразай, конань рузонь оцязорсь казнезь Идем паксянь модань умаса 1631 кизоня пара покаманкса.

Географие (греконь кяльста грекокс: γεωγραφία) модань ди масторонь тонафнемакссь. Васенце ломаньць, кие кундазе "географие" валть ульсь Эратосфен (276-194 м.п.и.). Ниле эрямопингонь илат географиень тонафнемаса тя кели перьфпялень ди ломанень феноменонь анализ, васттнень тонафнема (вастт ди аймакт), ломань-модань ди масторонь тонафнематне. Тяниень географие тя кели тонафнемакссь, конац ванонды Модать, сембе эряйхнень ди перьфпяльень комплексснень, синь эрямаснон ди касомаснон. Географиесь явф кафта оцю тарадс: ломанень географие ди физиконь географие.

Ламонь-ламонь ня методонди эрявкстыхть башка кядьёнкст конанди эрявихть питни башка тонадомань паршихть. Кепотьксонди тяфтама тонадомаса, кода физиксь, кимиесь, тяштень тонафнемакссь. Текниконь лепне сидеста кирьфтайхть акронимс.
Сембода ёмлась тя Pelecanus onocrotalus-сь, сонь серец 1.25–1.32 м ди 3.9–7 кг. Сембода оцюсь тя Pelecanus crispus-сь, сонь серец 1.60–1.80 м ди 10–12 кг.

Зубу (рузкс Зубова Поляна) – кунардонь мокшень ошсь, тяни лувови ош лаца эряма вастокс. Васенце лятфнематне колганза лувондовихть 1679 кизоня. Эряйда 10.000 ломатть. Зубунь районть пряошец ащи 435 вайгельбет Москуть эзда, 180 вайгяльбет Пензать эди 201 вайгяльбет Сараношть эзда. Ащи Парца лять търваса. Зубусь лувондови кода Мордовиять инь оцю районоц.

Касонды 30-35 метрашка серес, пондонц диаметроц уленди 1 метра. Тя колма-салмоксонь пичесь (эрь пусмоста касондыхть 3 салмокс 15-20 сантиметрашка кувака). Пичемаренза 5-9 сантиметрашка оцю, видьмонзон кувалмоц 1,5-2,5 сантиметра.

АВИНАВА, м., э. – Авинть азоравац-ваныец аф цебярьда. Кода инголи арьсесть сембе мокшэрзятне, этнографическяй группатне – терюхаттне, каратайхне, шокшетне, эрь авинца ульсь сонцень Шкай лаца ваныец. Лотксь, конань потмоса эжделезь авинть, лувондоволь А. эряма вастокс и сяс тоса тиендельхть иланди печкома (печкольхть атёкш). Печкома вастокс арсельхть и авинть стропиланза. А. эрь кизоня фкя пингть (ванк: Авин озкс) тиендельхть озкс (озондома ила). Якстерь атякшсь, конань печколезь тя илати, няфнель соткс толть мархта (штоба афольхть пала сёронь, суронь пулфне). Илать коряс, озксть песта кевoрялезь кияксть ланга и ёрялезь вяри шава позань кружкатнень, арьсемок сянь колга, штоба сёра прясь касоль оцюста тя и сай кизотнень. Кода арьсесть, Авинавась маштоль ломанти тиемс кальдяв, кда сонь кяжияфтолезь или кяжияфтольхть кодамовок ломань. Мифнень коряс, авась, кона ашезе кулхцонда эсь тядянц-алянц эняльдемаснон, ульсь пондаф авинца (пондазе Авинавась). Мзярда пяк сярядельхть, эрзятне якасть авинть лангс пялевеста. Тоса синь эняльдельхть Авинавати, штоба сон лездоль сярядемста пчкамс.

Кода публицист-этнограф, В.Н. Майнов вяри лятфнеф журналда башка тяфта жа сёрматкшнесь «Неделя», «Новости», «Знание», «Древняя и Новая Россия», «Киевская старина», «Новь» и лия изданиятненди. Сонь публицистическяй наследияц исследовательхненди нинге эряви тонафнемс.

Решат Нури Гюнтекин (туркакс: Reşat Nuri Güntekin ; 25 ноябрьковста 1889, Стамбул - 13 декабрьковста 1956, Лондон) — туркань сёрмадысь ди драма сёрмадысь.

Ларионов Сергей Степанович - (6.10 1908 - 4.8.1991) Шачсь МР-нь тяниень Зубово-Полянскяй райононь Анаю велеса, прозаик, МАССР-нь заслуженнай писательсь (1977 к .). Шачсь крестьянинонь семьяса. Аделазень саранскяень пединститутть, А.И. Полежаевонь лемса МГПИ-ть. 1927-30 кк. - велень Советонь секретарь, Анаю велеса колхозонь председатель. Сёрматфоц лисендсь 1932 кк. сявомок.

Япононь кяльсь сёрматкшневи колма сёрмадомаса: китаень тяшкст, конанди мярьгихть kanji (漢字), и кафта силлабиконь сёрмадомат тиф китаень тяшкста hiragana (ひらがな эли 平仮名) эди katakana (カタカナ эли 片仮名). Латинонь алфавитсь rōmaji (ローマ字) станя жа сидеста васьфневи тяниень япононь кяльса кода: организациянь лемса, логотипса, рекламаса, содама машинаса. Unicode'са хирагана ащи U+3040 - U+309F позициеса:
Аввакум (Аввакум Петрович Кондратьев), (1620 или 1621, Нижняй Новгородонь губерниень Нижняй Новгородонь уезонь Григорово велесь — 1.4.1682, Пустозёрск ошсь) - протопопсь, сирекоень рузонь церькуса инярусь. Ащесь сире койса озонкшнемать (старообрядчествать) инкса. Сёрмады Л.Толстоень ди Д.Лихачёвонь арьсемаса, Аввакум эрзяль.

валть кафонзаманц вельде: сяка ироглифть обмоцекс сёрмадома эземс ули кода путомс 々 тяштькс: 山 (яма, панда) — 山々 (ямаяма, пантт). Омбоце валсь сидеста пови рэндаку-c, тя мзярда омбоце валть васенце пяряв аф моравиксоц арай кайгикс: 日 (хи, ши) — 日々 (хиби, шит), 人 (хито, ломань), 人々 (хитобито, ломатть), 島 (сима, цёнга) — 島々 (симадзима, цёнгат). Аф сембе лемвалхт улихть кода путомс лама лувксс тяфта.

"Oma Mua" карелонь кяльса газетась васенцеда лиссь Карелияса 8-це лямбековста 1990-це кизоня, кизода меле кода КАССР-нь Министрань Советонь Президиумсь ладязе карелонь кяльса тяштемать латиницань тяштемать коряс.

Сяс вельвичия эряфоньберьф (ньлне иможияма пингста) ащи од лисенди касыксокс, сонь кондяма касыксонь аш. Вельвичиясь кафта кудонь касыкссь, сяс панжеманди ди видьмияманди эрявихть кафта касыкт – алянь симанкс эди авань симанкс. «Панчфонза» ащихть кузмарьняса (куз эли пиче лаца), синь лисендихть лопань мяньдефксста. Авань кузмарьнятне кенеремада меле срадыхть эди эстост лисихть лама васле вармань каннни видьмонят. Филогенетиконь коряс сон пяк кунардонь гнетоннетнень (Gnetopha) полгань эзда фкясь, пиченнетне сяда малот вельвичиянди. Гнетоннетнень полгаса ащихть 3 пяк аффкат юрхт: гнетупт (Gnetum) – лиан лацонь касыксне оцю вадяв лопат мархта, эфедра (Ephedra) кофкст эди аньцек фкя вельвичия.

Инь удалаф пеетькшнеманза сувасть мокшень сатирикнень и юмористттнень "Тон- Тейнь, мон.." марстонь сборникозос, кона нолдафоль Мордкизса 1986-це кизоня. Голенков Н. Б. варсчсезень виензон драматургияса. Пьесанза тусть мяльс , ламотне путфтольхть велень клупнень и культурань куттнень сценаса. "Кеподьсаськ занавесть" книгац нолдафоль Мордкизса 1989 к., коза сувасть Н.П. Голенковонь драмань произведениянза. А. Ф. Ежов поэтть и Н. В. Кошелева композиторть мархта сермадозь "Сиянь эрьхке" ёфксть, кона путфоль Мордовиянь государствань музыкань театраса.

Стихонь сборниконза Мес мазыхть розатне (1969 к.) Мокшесь седисон (1971 к.) Кеншкяняцень, келазь,панчк (1972 к. ) Поэмац: "Цефкс". Сон летьф народнай артисткати Мария Антоновати.

Тя учёнайсь васенда аделазе Петербургскяй главнай педагогическяй институтть физико-математическяй факультетонц, а 1858 кизоня сон сявфоль Пензенскяй дворянскяй институту. Тяса и ушедсь сонь творческяй тевоц. 1862 кизоти самс сон покодсь естественнай наукань учителькс, тя пингть ни В.А. Ауновский кармась шарфнема мяль мордовскяй народть эряфонцты, культуранцты, коензонды. Ауновский пяк вяри путнезе эсь лацонь мордовскяй культурать, пара валса фалу сёрмадсь сонь колганза.
Сяда кунардонь Пянакудсь марсевсь кевста модать лангс или аф сери фундамент лангс, сон ульсь пялес круглай или овалонь лаца. Мокшетнень и эрзятнень пцтай сембе велева ульсть сёвонень пянакутт. Тяфтама пянакудть ашель качамонь лихтема варясна (ушневсь равжста) - пянакудть путнезь шуфтонь срубкя лангс. Тя срубкять потмонц пяшкотькшнезь шуварда, атцезь кирпицьса (пянакудгиякс) и мзярошкада кепсезь вяри. Качамсь кудста лисендсь вяльдярьмава. Сёвонень пянакудть ульсь пянакудгоняц, томбалангоц. Пянаклангу мадондсть ваймама, эжендема, тяса косьфнесть сёрот, имошт, пчкафты тишет, путнесть кеподема шапакст.

Мокшень кристозшинь лепне састь мокшень кяльс руснень вельде Кристозшити ётама пингста, интай эрь кристозшинь лемти курок появась мокшень вариант. Синь тячемс сидеста васьфневи мокшетнень ёткса. Ся лепнень грекань, евреень ди латинонь юрсна. Ламот ули кода васедемс кунардонь мокшень евангелиява ди библиянь текстова.

Варфоломей (тяфта васенда мярьгольхть святой Сярьгейти) шачсь 1319 кизоня. Аляц, Кирилл баярсь, инголе покодсь Ростов ошень оцязорть лангс, меле ётась Катита Юванти (рузкс Иван Васильевич Калита) ширес и ушедсь эряма аф оцю Радонеж ошса. Сисем кизоса, Варфоломей кучфоль тонафнема, тонафнемась цёраняти макссевсь пяк стакаста. Тя стака шись мольсь ся пингс, мзярда фкя святой атянясь озондсь шкайть кядьста панжемс цёрокшти лувомань-тяштемань содамашить. Тяда меле Варфоломей сияк тонадозе лувомать, конай арась тейнза кельговикс. Шабакс пингста цераняти седис пяк малаль шкаень шись: налхксесь сон аф сидеста, тушендсь рахседематнень, пеедематнень и стак корхтаматнень эзда, ярхцсесь аньцек кшида и ведьта, а вершиста и пяденцяста поставась.

Масторть лангс А.П. кучсесыне эсь лездыензон, конат сявольхть мархтост жуватань, нармонень, ломанень ваймот. Синь мархтост А.П., аф няевомок, тожа ульсь шачема ёткть. Тяда башка А.П. сидеста сашендоль шабатненди онцтост.

Мельниковть (Андрей Печерскить) «Очерки мордвы (Мордвиттнень колга нюрьхкяня азкст)» лятфневсь кунара азкста колма оцюнят: мунзай Шякшата, ойдяй Пъсьмар эди Цёфкс ойдяй. Цёфксть кувалма Мельниковсь сёрмадсь «сон ся Цёфкссь конанди мярьгсть Соловей рузонь мораса Илия баторонь колга».

Смирнов И.Н. Мордва: Историко-этнографический очерк. Очерк истории//Известия Общества археологии, историии и этнографии при Казанском университете, 1892. - Т.10. 3 Пакш. Семейные и общественные отношения. лл.452-477

Садри Максуди Арсал, (татарокс Sadrıy Maqsudıy, туркакс: Sadri Maksudi Arsal) (1878, Ташсу веле Казан уез, Казан губерние — 20 февральковста 1957, Стамбул) — рузмасторонь, меле туркамасторонь коень содайсь, масторонь эди политиконь тиись. Васенце и мекольце Идель-Урал статть пряфтоц.

Касы сидеста вирь тървава, лоткова, ляй ваксса. Пизелксь кельгсы шивалдть. Колма кизонза весть пизелксса эвондай сяда лама лия кизотнень коряс пизел.
Греконь кяль (грекокс: ελληνικά) - сире Индо-Явропонь кяльхнень эзда фкясь. Грекокс корхтайхть 14 мильоншка ломаттть Грекмасторса ди Кипраса, стане ина греконь диаспорава лама иля масторса. Тя кяльть эрямопингоц 34 сядокизода лама. Греконь кяль ащи башка Индо-Явропонь кяльхнень кундьянь тарадокс, сонь сёрмац - Греконь алфавитсь содаф 9-це сядокизоста м.п.и. Грекмасторса ди 4-це сядокизоста Кипраса. Инголе тевс нолнесь линиянь сёрма ди кипрань азбука.

Шачсь 10-це январьговста 1907 кизоня Сире Пиченгуж велеса (тяни Мордовия республикть Ельниконь районць). "Морафтома кудса" васенце валморац нолдафоль Од веле газетса 1927 кизоня. Эряфоц аф куваколь интай сон кенерсь сёрмадомс оцю азондомань сёрмадомат, конатнень ётксот "Ёфкс, кона ульсь" (1929), "Матовсь кяжец" (1933), "Кафта лагерьхт" (1933), "Волянкса" (1935) кувака валморат. Мекольце кувака валморась арьсекшневсь валморама колмоньгърда пяльксокс - "Колма пинкт, или Колма морот". Михайилать сёрматфонц ёткса валморат, фельетотт, азкст, нюрьхкяня азкст. Сон васенцесь мокшень кяльвалса сёрмадсь драмат велеть колга - "Кафта ширет" (1933) ди "Ордакш" фкя актса налхкомась. Фольклоронь мотифне, моразь морави валморань формсь, эряфонь афкуксонь тефне сюлмафт марса, тя тиендьсы сёрмадомать пяк эсь лацоннекс. Повсь репрессиес 1935 кизоня, муворсь валхтозь сонь куломдонза меле. 1941 кизоня нолдавсь "Волянкса" кувака валморась.

Алдал - Авдалово рузонь велесь Зубунь район ца. Велеть лемоц сась Алдал алянь лемста. Мокшетне велети мярьгихть Алдал, аньцек рузонь кяльса кайги кода Авдал.

Орозай (рузкс Рузаевка) — Мокша масторонь ошсь. Мордовия республиконь башка муниципалень вастсь, индустриень коряс омбоце ошсь Сараношть меле, Орозаень районть пряошец, оцю машина кинь сюлмафкссь. Ушетфоль 1631 кизоня. Ащи 25 вайгельбет Сараношть эзда, Инсарть эди Пишля ляйхнень лангса. 52 000 эряйда лама: мокшет, руст, татархт, армятт, беларуст, чувашт.

Кунардонь пингста Мокша масторонь эряйхне полаяфтольхть пефтома торпинге якай-шяяй ломаттнень эди ламалувксонь вьргятихнень мархта. Мокшень модатне (Кадом, Мурунза, Мокша, Онуза, Селикса ди илят оцязорксшисна сувсесть Хазаронь каганатс, Равань Булгархнень масторозост, Рузь ширязонзон модазост, Касимувонь канатс, эди юмась эсь отямшиснон XVI сядокизоста мокшень оцязорхнень-ширяснень Рузь оцязорти сюконямаснон меле. Кунардонь содаф мокшень ошне ульсть: Селикса, Норзяд, Мокшан, Кадом, Темникав. Революцияда меле Мокша масторонь пяльксть сувафтозь Мордовиянь (Эрзя-Мокшень) автономонь аймакс, кона полафтфоль меле Мордовиянь автономонь республикакс. Оцю ляйхть Мокша масторса: Мокша (кунардонь мокшень лемоц Ёв), Вад, Ока ляй, Хопра, Воронеж ляйсь.

Озялса мъзярошка валда тяштть. Денеб тя фкя Озялста тяштсь. Сон пяк валда иднотонга сон ащи 3230 валдонь кизот Модать эзда. Сенем вельф оцюп ащи Озялть песа, вярдень Пялевень Синеть ужеса.
Америконь Соткс (англакс United States of America, USA илякс Америк) - Кельмеширень Америкса оцю масторсь, пряфтонь республиксь, конас сувсихть ведьгемонь статт ди фкя федерациень перяфкс. Ащи Сетьме ди Атлантикань оцюветтнень ёткса, сонь улихть масторкитькссна кельме ширеса Канада мархта, лямбе ширеса Мексик мархта. Аляска стат ащи америконь масторонь пяльксоц кельме-шистяма ширеса ди сонь ули масторкитькссна Канада ди Рузмастор мархта. Гавайи статсь тя цёнгань кярькссь Сетьмонь оцюведень кучкаса. Пряошец Вашингтон. Масторть тага улихть мъзярошка модат ди цёнгат Сетьме океанонь кучкаса ди Карибонь иневедьса.

Кши — ярхцамбялсь конась тиеви почфста эди ведьста. Сидеста кшис тага сувси сивонь сал, оргат. Кшис тага поладыхть камборкс, пяштть, коське винамарьхть, маконь видьмот и с. т.

2009 кизоня Metsatöll-сь покась суоминь Spinefarm Records сёрмадома тналть мархта. Од альбомсна «Äio» лиссь мартть колмоце шистоза. Интернетонь сингл и видеонь клип «Vaid Vaprust» мороть лангс лиссь 15-це январьста.

Семинаристтне тонафнесть риторикать, историять, математикать, латинскяй кяльть, велень хозяйствать, философиять, физикать, медицинать. Мекольце семинарскяй классь — богословскяель. 1863 кизоня 20 кизоса Иван Дубасовсь кучфоль Киево-Печёрскяй лаврань духовнай академияв. Сонь аделамдонза меле сай пингонь публицистсь-краеведсь мрдась Тамбову, покодсь Тамбовскяй учительскяй семинарияса, меле путфоль семинариянь директоркс. Тяка пингть Иван Иванович тонафнезень тястоконь и столичнай архифнень, кочксесь оцю историческяй материал. Тя пингть ни сонь статьянзон лисендсть «Тамбовскяй губернскяй ведомосттнень» эса, лия изданиятнень эса. Ня статьятнень эса исследовательсь ванондозе мордовскяй народть кунардонь пингонц, сёрмадсь этнокультурать, фольклорть, археологиять колга.

Ельмеев, Криша (рузкс Ельмеев Григорий Ильич) (26.11.1906, тяниень Мордовиянь Орозаень райононь Сузгярьге велесь – 1941 сентябрьковста) - мокшень валморайсь. Мокшень литературть ушедыензон эзда фкясь.
Сураев–Королёв, Георги (рузкс Сураев–Королёв Георгий Иванович) (19.4.1922, тяниень Мордовиянь Сире Шяйгавонь райононь Кулдым велесь – 23.2.2000, Саран ошсь), фольклоронь кочкайсь, композиторсь, тонафтысь, келеса морамань вятись. Рузмасторонь сетенень казьф тиись (1982), Мордовиянь снтенень казьф тиись (1965). Рузмасторонь Композиторонь Сотксонь полаяй (1963), Мордовиянь Масторонь казнень лауреат (1973). Мокша. 1956-1977 – Сараношень седямань тонафтома вастонь тонафты. Сёрмадсь вокалонь, келеса морамань, инструментонь лама жанрань покамат. Тяштсь «Мекольце судендама» фантастикань оратория келеса мораманди, солистонди, балетонди, лувиенди, симфониянь оркестранди (либреттось авторть, 1973), кафта струнонь квартет, налхкоманди седяма, морот, келеса морамат, налхкомат фортепианонди ди карзиенди. Лама тись мокшень фольклористикаса – лама вайгяльса морамась, моркшень калконь мороть ладонь ширец. Сёрматкшнесь калконь морот. Тись клеса мораманди мокшень калконь моронь ладямат. Содаф кода келеса морамань вяти, «Келу» ансамблять пуроптыец. Тяштсь методиконь лезкст – «Седямань-морамань асуть касфтоманди башка текникт (системань сольфеджио 350 тонафтомпяльксса»), 1978. Сураев – Королёв аноклась кярькст: «Мордовиянь калконь морот» (Моску, 1957, марса Л.С.Кавтаськинонь мархта), «Мордовиянь калконь морот» (Саранош, 1969), «Мор мархта эрямаса» (1989), «Моран тейть, монь Мордовиязе» (1990). Сёрмадсь сёрмафкст ломаньтъналонь седямань сетенень кизефкснень коряс. 60-70-це кизотнень – Рузмасторонь КС пуромксонь полаяй ди Вяре Равань композиторонь вятихнень пуромксонь полаяй. 1965-1982 кизотнень вятезе Мордовиянь композиторонь пуромксть. Казьф Омбоце торпингонь 1 степенень орденца, «Отькорьшинь инкса» медальса.

Кунардонь пингста велеса ульсь анцек фкя курня, конац ащесь Инсар ляйть туркс. Тянкса велеть лемдезь Туркс ляйкс. Пингонь ётазь кьрвязсь велеса фкя кудсь, меле толсь фатязе марнек велеть и сембось палсь. Велеряйхненди пяк мелезост ульсть ня васттне и шачем масторснон синь ашезь када. Путсть од кутт, конат тяни ащесть мельцек ляйть кувалмос, Инсарть виде трвасонза. Велесь полафть, кассь, но сонь тячиень шис лемнесазь Туркс ляйкс. Велеть васенце путома и палома кизонза аф содафт. Рузонь тяштьфксса сон эвондась XVII сядста, но сире велеряхне азондыхть сяда кунардонь пинкнень колга.

Азондовсь мяль, бта кунардонь марстонь финно-угрань эрямань пингть ульсь аф кемонти, а кототи лувомань система. десятеричнайсь сонь полафтозе. Шять и тяфта. Но и кемонь лувомань системась уральскяй нароттнень кяльса кунаркиге: кемонь - эст. "кумме", суоми "кумменен" Числительнайхне, лувомась радня нароттнень пяк мала, фкя лацонне. Пинге етазь числатнень вельде азонкшневсь мирть - масторть мифологиянь ширец, кой-кона числительнайхне кармасть лувондовома магическяйкс, сакральнайкс. Мокшэрзянь фольклорса сидеста путневихть карань - каршек сиресь - одсь, серись- ёмлась, видись - кержись.

Помидор (латинокс Solánum lycopérsicum) — илякс зирнямарь, касыкссь пурьгоксоненетнень юромста, фкя- эли ламакизонь тишесь. Касфневи кода лемнякс, сонь иможензонды тага мярьгихть томат.
Озял иля Зодиакть Ляценди тяшксста тяштеналхнень мархта (васенцеда Лира ди Куцькан сонць Ляценди мархта), улема, сотф Стимфалиень нармоттнень айнемаснон мархта ди фкя Гераклань оцютевонц мархта (сонь кемгафтува оцютевонзон эзда фкясь).

Менелень Аляньке (грекокс: Πάτερ ἡμῶν, латинокс Pater noster, сире славянокс О́тьчє нашь) — Кристозшистонь сембода эрявикс озондомвалсь. Евангелиеть коряс Исус Кристозсь сонь максозе сонь тонафниензонды:

Сатурн — котоце шары тяштсь Шить эзда, омбоце оцю планетсь Шить системса Юпитерьть меле. Уран, Юпитерь ди Нептун мархта лувови "газонь оцюпкс". Лемоц сась латинонь кяльста, римонь Сатурн шкай лемста.

Пайгарма (рузкс Пайгарма) - велесь Мордовия республикса Мокша масторса, Орозаень районца, Пайгарма ляйса. Лемоц сась "пой гурыне" (пою куроня) валста, сяс мес пою вирь моли Пагармаста Хованщина валгамвастс.

Меркушкин, Криша (рузкс Меркушкин Григорий Яковлевич) (23.11.1917, тяниень Мордовиянь Инзарань райононь Од Иссапря велесь - 13.1.1979, Сараношсь), Советонь Сотксонь партиять тиись, рямопингонь содайсь, тонафтысь, драма сёрмадысь. Эрямопингонь тонадомань кандидат (1947). Мордовиянь калконь тонафтомань шнаф тиись (1965). Мордовиянь Комсомолонь казнень лауреат (1968). Мокша. Меркушкин Криша тонафнезе Мордовиять тонадоманц эди культуранц эрямопингснон, мордовиянь калкнень этногенезсна, коммунистонь мордовиянь аймаконь пуромксонь эрямопингонц, эрямопингонь ширде ванондозе мокшень эдии рузонь калкнень ёткснон, тевснон, ульсь "Масторава" эпость кочкаензон ёткса, "Рузонь-мокшень валксть" (М., 1951) редакторонзон ёткса. Сон сёрмадсь Мордовиять эрямопингонц коряс тонафтома книгат эди тонафтома лезкст, сёрмадсь 8 налхкомат мокшень эди рузонь кяльса: "Калкть лемса" (1955), "Эряфонь кига" (1962) эди илят. Пцтай сембе синь путфт театраса. Советонь Сотксонь Вяре пуромксонь 3 тердемань депутат, Мордовиянь Вяре Пуромксонь депутат (1967). КПСС-нь 23 пуромксонь делегат (1966). Казьф Ленинонь, Якстерь Котфонь, Покама Якстерь Котфонь, "Почётонь Знак" орденца, медальса.

Ретороманонь тя марстонь лемоц пяк мала корхтафкснень кярьксонди, синь эса корхнихть лямбе ширень Швейцарияса ди синь сувсихть рето-романонь кяльхнень тъналс. Тяка тъналс сувсихть ern ладин ди фриулиянь кяльхне.

"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "

Хазаронь каганатть тапамда Пурешти савсь тюремс губаттнень и руснень мархта. 1220 кизоня Пуреш арась Владимиронь князть Юрийть кяденьгирдикс, ульсь тага куманонь Кан Котян кяденьгирдикс. 1229 кизоня мокшень-половецнень ушмосна тапазь Пургазонь ушмонц. 1236 кизоня Мокша мастору върьгятсь Зърнянь Ушма. Пуреш арась Батунь кяденьгирдикс эди полаясь Явропу якамаса сонь ушмонц эди сонь цёранц Атямас мархта.
Руднясь' (рузкс Рудня) — ляй, прай Алатырьти види ширде. Кувалмоц 90.8 вайгяльбет. МР-са 39.6 Ушеды Болотникова велеть маласа, шуди Мордовиять кучка вастованза и Нижняй Новгородонь аймакова. Эзонза прайхть Ирсетсь, Руднячкась, Юстьюрсь, Маискась, Конопаткась, Ингиряйкась. Ляйть маласта васттнень оцюшкасна сокафт. Нижняй Новгородонь аймаконь Дивеевонь Усадоц велеть ваксса шудемац азондови тяфтама цифраса - 4.6 м/сек. Прама ширесонза ляйть ширец пачкотькшни 10 метрат, крхкалмоц 1 м. , ляй трватне валогат, касфт исаса.

Монголия - масторсь Шистяма ди Кучка Азиеса. Масторкитьксонза Китай мархта лямбеширеса, шистяма ди шивалгомширеса, ди Рузмастор мархта кельмеширеса.

Куйгорожсь эрь пингть анай тев нъльне мзярда тиф ульсь сембось. Сон козякофтсы эсь кудазоронц, якай ракшатнень мельге, раштафтсыне синь, эди стак тов. Машты тиемс покоди пяк курокста (фкя веста маштоль путомс куд, кардаз, сокамс паксять, видемс сонь, кочкамс сёрать, тиемс сядошка ярхцамбяль).

1870 кизонь май ковста В.А. Ауновский ульсь губернскяй статистическяй комитетонь секретарень Всероссийскяй съездса, кона ётась Петербургса. Сон кочксевсь делегатокс Международнай

Норкин Александр Николаевич - (15.10 1927 - 27.8.1997) Шачсь МР-нь тяниень Кадошкина районца Куликовка велеса, Меле эряйсь Саранскяйса, лама киза покодсь "Мордовэнергоса".

19 векть песта путфоль шуфтонь Крестовоздвиженскяй церькавсь (тяни сон аш), эста пуфтоль школа, коса 50 кизот покодсь А.П.Лавровскаясь. Эрь кизоня 9 майста ётафневсь ярманка, эрь недлянь пяденцяста - базар. 1913 кизоня велеса лувондовсь 627 кудпирьф (4 575 ломань), 1930 - 743 кудпирьф (4 111 ломань). Пуроптфоль Ленинонь лемса колхозсь, 1996 - це кизоня - "Сурвеле" ВХПК-сь.

Аэрофонакс мокшень седямань кядьёнкста лувондовихть: шпулькась, акациень куфтолсь, сендиень морамась, куень почконь морамась, пяшень морамась, вяшкомась, севонень вяшкомась, шужярень морамась, нюдись, уфамсь, торамась.

Рава (рузкс Волга, татарокс Идел) - ляйсь Рузмасторса, Явропонь пялькссонза. Сембода оцю Модань ляйхнень эзда фкясь. Ляйть кувалмоц — 3.530 вв, вастоц — 1.361.000 км².

Велесь васенцеда лятфневи 1674 кизоня кода Керенскяй засечнай чертань служилай мокшень веле. Гражданскяй войнать пингста Заропкать лангса ётасть М. Харитоновонь и Ф. Алексеевонь отрядсна. Лотксесть велети Пугачёвонь ломаненза (1773-1775 кк.)

Птолемейть ульсть лама тонадомань сёрматкстонза, колмотне эздост тячити самс пяк эрявикст арабонь ди явропонь тонафтоманди. Васенце покамац содаф кода: "Альмагест" (грекокс: Η Μεγάλη Σύνταξις, "Оцю трактатсь". Омбоцесь - "Географиесь", коса сон азондсь сембе ся пингонь масторлангонь колга греко-римонь содамошитне. Колмоцесь - "Тетрабиблос" ("Ниле кинигат"), коса сон тяряфнесь шарьхкотьфтемс гороскопань астрологиять Аристотелень смузьшинь вельде.

Эряви азомс нинге вов мезсь: тя тевсь няфтьф рисункасовок. Тя рисункась ули летописнай сводса. Кунардонь мокшэрзянь воиттне рисавафт сокс лангса, соксне тячиеннетнень лацот, аньцек кядьсост аш байдект.
Швайцарие (германокс Schweiz, кранцокс Suisse, италиекс Svizzera, ретороманокс Svizra), илань лемоц Швайцариень конфедерациесь - масторсь Шивалгом ширень Явропса, Швайцариень Альпса, эряйда 7.6 мильон ломатть. Швайцаресь тя федерациень республиксь, конась ащи 26 модада ("кантонда"). Берн ошса озайхть федерациеть кошардовиенза. Бернда башка кафта эрявикс ошт Швайцариеса: Женев ди сембода оцю Цюрихь. Швайцариеясь ине козя масторхнень эзда фкясь. Цюрихсь ащи васенце ди Женевось сонь мельганза омбоце вастса масторлангса эряма цебярьшинь коряс.

Аристэ, Пауль (рузкс Аристэ Пауль Александрович 03.2. 1905—2.2.1990) — филологиянь наукань доктор (1939 к.), профессор (1944 к.), Эстониянь НА-нь (1954) и Суоми масторонь НА-нь академик (1969 к.)Эстононь ломань. Шачсь 1905 кизоня 1890 кизоня Эстонияса. Тонафнесь Тартунь ниверситетса (1930 к.). 1946 - це кизоня университетса тинь финно-угроведениянь исследованиянь центра, коса и покодсь сембе эряфонц пингс. 1950 кизоста сявомок сонь ушетксонц корява кармасть аноклама финно-угрань кяльхнень корява содай ломатть Россиянь наукань центратненди. Пауль Аристэ содась 40 кяль. Шкооланц ётазь мокшэрзянь 4 докторхт, наукань 40 кандидатт. 1968 кизоня Пауль Аристэ ульсь Ичалкань райононь велетнень эса, Мордовиянь государствань университетть эса лувсть специальнай курсат мокшень и эрзянь кяльхнень мархта сотф кизефкснень корява. Венгриянь НА-нь почетнай член, венгрань филологиянь народъетконь обществань, американь лингвистическяй финно-угрань обществань, "Калевала" обществань, Суоми масторонь и Эстониянь НА-нь , шачема краень обществань почетнай член. Сегед ошень, Хельсинкань, и тамперонь университетонь почетнай доктор. Казьф Трудонь Якстерь Знамяса и Народонь ялгксшинь орденца, МАССР-нь ВС-нь Президиумонь Почетонь грамотаса.

Лемсь 'Бельгиесь' сась латинонь Gallia Belgica лемста, ётай пингонь Римонь провинциец пялевень Галиеса белгонь эряйхнень мархта (кельтонь эди германонь ломатть).Эрямопингонь коряс Бельгие, Недерлатт эди Люксембур содафольхть кода Ала Модатне.

Модать лангса содаф 80 пизелксонь видта, синь эздост 34-сь касы кунардонь СССР-ть масторса. Васьфневи пизелкссь сембе вастова, сяда сидеста Россиять шимадомширень пялькссонза и Кавказса. Дальняй Востокса, Сибирьса васьфневихть сибирскяй, амурскяй, камчатскяй, тянь-шаньскяй пизелксне. Лац содаф равжа пизелкссь.

Инголькиге газетаса макссевсь сембось карелонь кялень сембе корхтаматнень эса: кода ливвиковонь, станя и эсь карелоннеть эса. 2000-це кизотнень карелонь кялень эсь карелонь корхтамать эса ушедсь лисендема "Vienan Karjala" газетась, "Oma Mua" - сь ушедсь лисендема аньцек ливвиконь корхтамать эса.

Смирнов И.Н. Мордва: Историко-этнографический очерк. 1 Пакш. Очерк истории//Известия Общества археологии, историии и этнографии при Казанском университете, 1892. - Т.10

В.Н. Майнов башка мяль шарфнесь кровнай родствань термиттненди. «Мордвась пяк ваны сянь мельге, штоба сяда оттне почитандазь пшкятькшнельхть сяда эряфкшуфненди».

Азербайджанонь кяль (Azərbaycan dili) илякс Азери кяль - туркань кяльхнень эзда фкясь. Тя масторонь кяльсь Азербайджан республикса, сонь эса корхнихть азербайджатт, конат эряйхть Азербайджанца, Иранца ди Туркамасторса.
Пудин, Сандор (рузкс Александр Иванович Пудин) шачсь 16 январьковста 1958 кизоня - мокшень валморайсь, сёрмадысь эди драма сёрмадысь, ётафтысь.

Ката (латинокс Felis catus) - кудонь ката, иля Felidae-да башка, ёмла понав васу мольф палоньярхцай лофцань тряйсь, конась пяк ломаньца пяк келькф сонь ялгаксшинкса ди кудонь ёмла колай ракшада араламанкса.

Нар (шапама нар, нардише) (латинокс Polygonum aviculare) (рузкс горец птичий, спорыш, мурава, гусиная трава) - фке кизонь тише, серес 10 - 80 см.

Мокшень кой - Кристозши ингольдень койгсь Рава ширеса. Шкайсь Идемевть каршес путнема сяда эрявиксоль иранонь айнемасонза, конат, улема, састь мокшетненди сарматтнень эзда.

Смирнов И.Н. Мордва: Историко-этнографический очерк. 1 Пакш. Очерк истории//Известия Общества археологии, историии и этнографии при Казанском университете, 1892. - Т.10. - Нолдама 1. лл.65 - 79

Каляда - Роштува-нь илань-крдань мора. Калядатнень морсезь оцюфне и шабатне кенкшн лангса или вальмалга Роштувать карша, калядань шиня и морамда меле получсесть казнет. Калядаса арьсихть азорхненди шумбраши, козяши и павазши, улеза цебярь урожайсна, шачендост цёранясна, раштаст жуватасна. Сембось тя тиендевсь шкайхненди-кинди эняльдемань кучсезь, кядень -пильгонь шерьфнезь, сельмонь - шамань якафтозь.

Мордвать и руснень аф кржа марстонь койсна, праздниксна. В.А. Ауновский сёрмады, што мок¬шетнень тяда башка улихть синцень озкссна. Сонь валсонза 15 сентябрьста сёронь урядамда меле мокшетнень ётафневсь «Озим-пурянь» иласна. «Пицихть копшат, пярякат, пуре (пуренди рамайхть 4 путт медь, рамасазь марстонь келеса), рястайхть мацихть и священникть мархта молихть пакеяв. Тоса эсь содаф шуфтснон ала путнесазь пуре мархта боцькять, крьвяснихть штатолхт. Мзярда священниксь бславасы марстонь симомбяльть, боцькаста пуреть явондсазь. Каннихть илас эрь сайти пяшкее кеченя, а лядыкс озонтф пуреть явондсазь кудга».

П. пяк оцю виец: сон шавсы и плхтасы Идемевть, э., Шяйтанть, м. (ванк: Шяйтан), великаттнень, чудовищатнень. Арьсесть, што коське кизось, цярахманца шавф сёрось и ламоц аф цебярьсь – тя П. кяжец. Штоба сонь аф кяжияфтомс, атямбачк мокшэрзятне афольхть покоде, ярхца, пяк вииста афольхть корхта, афольхть юваде (ювадьсак П.). Пелельхть якамс кяпе, руцяфтома (П. маштоль шавомс); мзярда путольхть куд, афольхть сявонде ёндолонь шавф шуфта (аф ули кудса паваз). Кда тя кардаматнень ломаттне афолезь кулхцонда, П. ульсь мялец шавомс жувата, ломань Пурьгине кевса, э., Атям кевса м. Штоба ванфтомс эсь пряснон П. эзда, атямбачк сёлгондолезь пянакудонь трубать, ярхцамбяльть.

Пирьхтьляй мокшень велесь ащи ляйть лангса. "Книги сбора пошлин с мордовских керетей и мольбищ Саранского уезда видно за 1704 год" рузонь тяштьфть эса няеви: Пирьхтьляй велеса эрясь 478 ломань. Лемоц эвондась перьф и ляй валхнень эзда - ляй, конац шуди перяф вастова (перьф, перть васендакиге полафнезе валть васта).

Беларузмастор (рузкс Беларусь), илякс Беларузмасторонь республика (Рэспубліка Беларусь). Беларузмасторонь оцюняц - Александр Григорьевич Лукашенко.
Ватракш - ёмла пулофтомась (Anura), сяда оцю ведьса-калгодьксса эряйхнень полгась (4 000 тёжаньда лама). Ватракш ронганяц кели, нюрьхкяня ди лапш. Эзрай ватракшнень пулосна ашет.

Равжа какаду (латинокс Calyptorhynchus) — какаду тъналть эзда фкясь. Васьфневихть Австралияса ди Тасмания са. Коза сувсихть 5 нармонень калопт.

Ал - мокшень арьсемаса эрямань ушедомась, конань эса магиянь вий, шачема, ванфтома. Алсь ульсь эрь озксонь иласа ярхцамбялькс. Койть коряс, тундань васенце алыяф алть сяволезь, путолезь варяга потмос и кеворялезь сифтемса. Тяда башка васенце алыяф алхнень унксталезь, сотомок синь шевняти петляняса, конань кучканц кемоксталезь пеель песа и ванольхть: кда васенце ал сяда стака, ушедольхть сёронь видема эсь пингстонза, кда омбоце ал стака – омбоце пингонь видемати, колмоцесь – колмоцень видемати и стак тов.

Коми мастор илякс Коми, койть коряс Коми Республика (коми кяльса "Коми Республика") (рузкс Респу́блика Коми); Рузмасторонь федерациеть пялькссь, республиксь Рузмасторса.

Тюсюланят илякс понань кямот — тялонь карьсембяльхть. Валенцятнень кеворьфнезь понаста. Алянь валенцятне сяда оцюфтольхть, аваннетне пильгс коре сяда ёмлатольхть. Валенцятне мокшэрзянь велеса появасть XIX векть кучкаста. Синь кеворькшнезь учань понаста, кона нарафоль сёксенда. Кеворькшнесть равжа валенцят, уле тюсонь, сяда шуроста акша валенцят. Ульсть эсь ширдень вапенцянь кевордихть, сашендсть ширестонга руз ломатть. Тяка пингть мокшэрзятневок якасть ичкоздень мастору валенцянь кеворяма. Ширде сафне валенцят кевордсть азорть пяле, заказонь максыть пяле. Эсь веленнетне кевордсть эсь кудгаст.

Маскаев, Олеж (рузкс Олег Александрович Маскаев) шачсь 2-це марковста 1969 кизоня, Абай ошса, Карагандань аймакса, Казахстанца, Советонь Сотксса — Рузмасторонь тевонь боксса тюрись ди ётай Масторлангонь Боксонь Пуромкс (МБП)-нь стака-утяма чемпионць.

Кранциень кяль шачсь латинонь кяльста, конань эса корхнесть Римонь оцязоргирдемаса. Теенза малот португалень, испанонь, италиень, каталанонь ди румынонь кяльхне. Кранциень кяльса тага улихть кельтонь ди германонь шоворяфкст. Тя масторонь кяльсь 9 масторова, ди кранцокс теест мярьгихть La Francophonie (Кранциень кяленнет).

Бабри (латинокс Panthera tigris) - оцю рявсь катань тналста. Пантеронь юрста нилецесь. Сонь кедец якстерь равжа китькст мархта. Бабрихть сембода оцю калготьксса эряй ракшатнень эзда фкясь. Аньцек акша ди равжа офта соннеда оцю.

1678-це кизоня кяшалса лувондовсь 37 кудъюрхта. 1745-це кизоня ульсть 2 веленят: Сире Кяшал и Од Кяшал. Мекольцетне появасть 17 в. 70-це кк. и лемсноль "Кишалининскяй выставка (18-це в. песта - Ёмла Кяшал; 68 кудъюрхта, 393 ломань. 17 в. кучкаста С.К. эрясть 54 аляваймот, .К. - 19. Кяшалэряйхне шоворькшнесть С.Разинонь отрядонзонды. "Тамбовскяй губерниянь эряма вастонь лувксса (1866) Кяшалсь - Темниковскяй уездонь 149 кудъюрхтста казеннай веле". 1931 - це кизоня ульсь 432 хозяйства (2555 ломань). 1992 - це кизоня "Кишалинскяй " сохозста тиф ВХПК.
Ведь (ведьшачфтыень оксидись — кимиень найбяльсь, таньффтома, тюсфтома, шинефтома валда шонгаркссь (стандартонь ащемаса). Кимиень формулац: Н2O. Ведти калгода ащемаса мярьгихть эй эли лов, газонь ащемаса — ведь шиньф. 71 % Модань лангоц ащи ведьта (океатт, иневетть, эрьхкот, ляйхть, эйбаксят).

Маскаев, Андю (рузкс Маскаев Андрей Иванович) (14.8.1907, Мордовиянь Теньгжелень райононь Вяжга велесь – 11.7.1975, Сараношсь), фольклоронь кочкайсь, кяльвалонь содайсь. Филологиянь тонадоматнень докторсь, профессорсь. Мордовиянь тонадомань казьф тиись, кочксезе ди тонафнезе мокшень эди эрзянь азондоматне-валмораматне. Башка мяль шарфнесь мокшень ёфксненди ди азондомань моротненди, ванондозень соткснень рузонь эди мокшень фольклорхнень ёткса, сёрмадсь 50 лама тонадомань эди тонафтомань покама, кочкась фольклоронь кярькст, аноклась тонафтома книгат, хрестоматият эди програпт. Казьф Покамань Якстерь Котф, «Почётонь Знак» орденца ди медальса.

Михаил Сайгинонь сембе трудовой деятельностец ульсь сотф партийнай работать, журналистикань и литературнай тефнень мархта. 1930-це кизотнень пингста — «Знамя Ленина» Ковылкинскяй районнай газетать редакторонц полафтыец, сяда меле «Комсомолонь вайгяль» («Голос комсомола», 1937—1941), «Мокшень правда» (1949—1950), «Труд» (1950) газетатнень отделонь заведующайкс. 1949-це кизоня аделазе Горьковскяй межобластной партийнай школать, а 1954-це - ЦК КПСС – ть видеса Высшай партийнай школать. 1950-це кизоста сявомок 1956-це кизоти молемс — Мордовскяй обкомонь ВКП(б)-ть пропагандань и агитациянь отделть видеса инструктор. 1956-це кизоста сявомок 1958-це кизоти молемс — Мордовскяй АССР-нь Министрань Советть видеса радиовещаниянь и телевидениянь политвещаниянь Комитетть редактороц. Ноябрьста, 1957-це кизоня, примаф СССР-нь журналистонь Союзу. 1958 - 1970 кизотнень — «Мокша» журналса ответственнай редактор.

Мокшень веле Ювня (рузкс Юнейка) ляйть лангса. Лемонц кирдьсы Баймаков Фамилиять эзда, кона сидеста васетькшевсь темниковонь татархнень ёткса, ламоцне синь эздост покодсть Саранск, Инсар, Керенск, Атемар, Посоп, Шишкеев, Потиж ошнень и крепосттнень путомста. Тя фамилиять тяфта жа каннезь мокшетневок.

Самошкин, Анатоли (рузкс Самошкин Анатолий Григорьевич) (26.6.1937, тяниень Мордовиянь Зубунь райононь Тархан Потьма велесь – 23.10.1985, Сараношсь), фольклоронь кочкайсь, тонафтысь. Филологиянь тонадомань кандидат. Мокша. Самошкин лама тись мокшень фольклоронь ёмла жанрань покаматнень кочкамаса. Марса Н. Видмановонь мархта нолдась кярьксь «Мокшень частушкат» (1962), Л.С.Кавтаськинонь мархта марса аноклазе «Мордовиянь калкнень азондоматне-валмораматне. Сиде моронят» сериять ветеце пакшенц. Содаф Самошкинонь «Мокшетнень азондомань асунза» книгац, коса сон ванондсыне Е.П.Кривошеевать, Ф.И.Беззубовать, С.М.Люлякинать творчестваснон. Самошкин аноклась тонафтома книгат, тонафтома ди методикань лезкст, мокшень литературать эди фольклорть коряс програпт.

Тяниень Равжирень калкнень эсь ломаньтъналонь ширеньгирдихне арьсихть эрямопингонь Идель-Урал статть кепотьксоц ащи туфталкс эсьотям Равжирень мастор Рузмасторда явоманди.